Međunarodni festival kviltova
Međunarodni festival ručno izrađenih pokrivača održan je nedavno u Hjustonu, u saveznoj državi Teksas
Prošlog meseca kviltovi su okupili ljubitelje iz celog sveta. Maria Teresa i Rosio, došle su iz Kostarike specijalno na ovaj festival. Kviltovi se razlikuju, kao i životi … ima ih sa tradicionalnim američkim motivima, jednostavnih poput karata za igranje…do kviltova sa političkim porukama, kao što je jedan kojim se daje podrška kineskom disidentskom umetniku Ai Vej Veju. Mnogi kviltovi, poput drugih umetničkih dela, dostižu cenu i do nekoliko hiljada dolara. Viki Magnum, iz mesta Keti u Teksasu, koja je nagrađena za izradu najlepšeg kvilta, pomagala je u organizaciji ovog festivala. Viki Magnum, ponekad, na nekom većem projektu radi sa prijateljicama, međutim ovaj kvilt je napravila sama. Kviltovi poput ovog, sastavljeni su od tkanina i umetaka raznih veličina od kojih su neki trodimenzionalni. Viki Magnum i ostali majstori koji prave kviltove, izlažu svoje radove na ovom festivalu. Međitim ona većinu vremena provodi u svom mestu, gde šije kviltove sa grupom prijateljica. Žene se najčešće okupljaju i šiju u gradskoj biblioteci. Džoj Denk kaže da se žene radeći u grupi uzajamno podržavaju i druže. Kvilteri poklanjaju svoje radove u dobrotvorne svrhe. Džoj Denk je sašila kvilt i nazvala ga „Hrabrost“. Bez obzira da li će njihov rad biti izložen, ili će služiti kao prekrivač, najveće zadovoljstvo pričinjava njihova izrada i - druženje.